Ísak Rafnsson hefur hér misst af Valsmanninum Þorgils Jóni Svölu Baldurssyni . Vísir / Vilhelm FH-ingar voru sjálfum sér verstir á lokakaflanum í gær þegar þeir töpuðu á móti Val en strákarnir í Seinni bylgjunni fóru yfir það sem FH-ingarnir gerðu rangt í tapi sínu í stórleik umferðarinnar í Olís deild karla í handbolta . „ Þessi lokakafli var mjög spennandi . Við vorum að horfa á þennan leik hér í húsinu og sögðum tvisvar til þrisvar : Nú hlýtur þetta að vera komið hjá Val . FH-ingarnir koma alltaf til baka en eru samt sjálfum sér verstir að láta reka sig látlaust út af , “ sagði Henry Birgir Gunnarsson , umsjónarmaður Seinni bylgjunnar . „ Það voru þarna tvö atriði í þessum leik sem voru alveg út úr kortinu . Við sjáum þarna þegar ég sagði fylgist þið vel með Ísak , “ sagði Logi Geirsson . „ Og hvað gerði Ísak ? Hvað er hann að hugsa ? , “ skaut Henry Birgir inn . „ Það er fáránlegt að bjóða upp á þetta . Auðvitað er þetta mjög soft dómur en hann bíður algjörlega upp á þetta og það í lok leiksins . Sem þjálfari hefði ég orðið verið trylltur og beðið hann upp að labba í sturtu , “ sagði Logi . Það má sjá umfjöllun Seinni bylgjunnar um leik Vals og FH í myndbandinu hér fyrir neðan og þá einnig hrun FH-inga í fyrri hálfleiknum . Klippa : Seinni bylgjan : Lokakaflinn og hrun FH-inga á móti Val Athugið .